Στιγμιότυπο του κυκλώνα Φάνι οδεύοντας προς την Οντίσα, 2 Μαΐου 2019
Πρόγνωση της πορείας του κυκλώνα Φάνι
Η πορεία του κυκλώνα Φάνι από τις 26 Απριλίου έως σήμερα
Η **«εξαιρετικά ακραία» κυκλωνική καταιγίδα Φάνι** (βεγγαλικά: ফণী‎‎, μεταγρ. Phaṇī) ήταν τροπικός κυκλώνας που έπληξε στην πολιτεία Οντίσα της Ινδίας και απείλησε το Μπανγκλαντές στα ανατολικά. Είναι η δεύτερη ονομασμένη καταιγίδα και ο πρώτος σοβαρός κυκλώνας του 2019 στο Βόρειο Ινδικό. Ο Φάνι κατάγεται από μια τροπική ύφεση που σχηματίστηκε δυτικά της Σουμάτρας στον Ινδικό Ωκεανό, στις 26 Απριλίου. Το Κοινό Κέντρο Προειδοποίησης Τυφώνων (ΚΚΠΤ) παρακολούθησε μια τροπική διαταραχή που σχηματίστηκε στο Βόρειο Ινδικό Ωκεανό και την ονόμασε με το αναγνωριστικό 01Β. Ο Φάνι έκανε στροφή προς τα δυτικά, βρίσκοντας μια ιδανική περιοχή για να ενταθεί. Το σύστημα εντάθηκε και δύο μέρες μετά ονομάστηκε κυκλώνας Φάνι. Ο Φάνι μετακινήθηκε προς τα βόρεια, ενώ οι άνεμοι που έπνεαν στη περιοχή εμπόδισαν σημαντικά τη περαιτέρω ανάπτυξη του συστήματος. Λίγο μετά, η ένταση του άρχισε να αυξάνεται ταχύτατα και έγινε εξαιρετικά ακραία κυκλωνική καταιγίδα στις 30 Απριλίου 2019.

Μετεωρολογικό ιστορικό
----------------------

Η Ινδική Μετεωρολογική Υπηρεσία (ΙΜΥ) άρχισε να παρακολουθεί μια ύφεση δυτικά της Σουμάτρας στις 26 Απριλίου και την ταξινόμησε με την ονομασία BOB 02. Την ίδια μέρα, το ΚΚΠΤ εξέδωσε Προειδοποίηση Σχηματισμού Τροπικού Κυκλώνα για το σύστημα. Αργότερα, η καταιγίδα μετακινήθηκε βορειότερα και αναβαθμίστηκε σε βαθιά ύφεση στις 00:00 ΣΠΧ στις 27 Απριλίου. Την ίδια στιγμή, το ΚΚΠΤ άρχισε να εκδίδει προειδοποιήσεις για το κυκλώνα δίνοντας του τη προσωρινή ονομασία 01B. Έξι ώρες αργότερα, η ΙΜΥ αναβάθμισε το σύστημα σε κυκλωνική καταιγίδια, δίνοντας του την ονομασία Φάνι.

Το σύστημα συνέχισε να ενισχύεται μέχρι τις 18:00 ΣΠΧ (21:00 ώρα Ελλάδας), όταν ένας παράγοντας στην ατμόσφαιρα απέτρεψε τον κυκλώνα από το να ενταθεί περαιτέρω για μια μέρα. Ο Φάνι άρχισε να ενισχύεται ξανά γύρω στις 12:00 ΣΠΧ με την ΙΜΥ να το αναβαθμίζει σε σοβαρή κυκλωνική καταιγίδα. Ακριβώς εκείνη τη στιγμή, ο Φάνι άρχισε να ενισχύεται ταχύτατα καθώς βρισκόταν σε πολύ ευνοϊκές συνθήκες, με θερμοκρασίες επιφάνειας θαλάσσης που έφταναν τους 30 με 31 βαθμούς Κελσίου. Στις 29 Απριλίου, το ΚΚΠΤ αναβάθμισε τον Φάνι σε κυκλώνα κατηγορίας 1. Γύρω στις 00:00 ΣΠΧ στις 30 Απριλίου, η ΙΜΥ αναβάθμισε τον Φάνι σε πολύ σοβαρή κυκλωνική καταιγίδα. Η οργάνωση του κυκλώνα συνέχισε να βελτιώνεται και σχημάτισε μάτι. Η ΙΜΥ αναβάθμισε τον Φάνι σε εξαιρετικά σοβαρή κυκλωνική καταιγίδα γύρω στις 12:00 ΣΠΧ, ενώ το ΚΚΠΤ αναβάθμισε το σύστημα σε κυκλώνα κατηγορίας 3. Η ανάπτυξη συνέχισε με αργότερο ρυθμό τις επόμενες ημέρες. Στις 2 Μαίου, το μάτι του κυκλώνα έγινε ακόμη πιο διακριτό και το ΚΚΠΤ αναβάθμισε τον Φάνι σε κυκλώνα κατηγορίας 4 στις 06:00 ΣΠΧ. Λίγο αργότερα, ο Φάνι ξεκίνησε να ενισχύεται και πάλι. Το ΚΚΠΤ ανέφερε ότι ο Φάνι είχε ανέμους 250 χιλιομέτρων, λίγο κάτω από το ελάχιστο όριο της κατηγορίας 5. Στις 9:30 π.μ. ώρα Ινδίας (7:00 ώρα Ελλάδας), ο Φάνι εισήλθε στη στεριά κοντά στο Πούρι, με ανέμους 185 χιλιομέτρων. Αφότου εισήλθε στη στεριά, ο Φάνι αποδυναμώθηκε και έως τώρα έχει υποβαθμιστεί σε κυκλώνα κατηγορίας 1.

### Προγνώσεις-δελτία

**Για τις τελευταίες πληροφορίες, δείτε:**

* Το εθνικό δελτίο της ΙΜΥ για την εξαιρετικά ακραία κυκλωνική καταιγίδα Φάνι
* Τις προειδοποιήσεις του ΚΚΠΤ για τον τροπικό κυκλώνα 01B (Φάνι)
* Την πορεία του τροπικού κυκλώνα 01B (Φάνι), στη σελίδα του ΚΚΠΤ

Προετοιμασία και επιπτώσεις
---------------------------

Το Ινδικό Ναυτικό απέστειλε πλοία στο Βισαχαπατνάμ και την ακτή της Οντίσα. Η ΙΜΥ εξέδωσε αρκετές κίτρινες προειδοποιήσεις για μεγάλο μέρος της νοτιοανατολικής Ινδίας ενώ ο κυκλώνας άρχισε να δυναμώνει. Καθώς ο Φάνι πλησίαζε την ανατολική ακτή της Ινδίας, 780.000 κάτοικοι των παράκτιων περιοχών διατάχθηκαν να εκκενώσουν την περιοχή. Πριν το σχηματισμό του κυκλώνα, ο καιρός στην περιοχή ήταν πολύ ζεστός.

Στο Μπανγκλαντές, οι αρχές διέταξαν το άνοιγμα καταφυγίων σε 19 παράκτιες επαρχίες. Ως άμεση συνέπεια του κυκλώνα, τουλάχιστον 8 άτομα σκοτώθηκαν στην Οντίσα.

Σημειώσεις
----------

1. ↑  Το όνομα Φάνι σημαίνει «κουκούλα του φιδιού». Το όνομα προτάθηκε από το Μπανγκλαντές.

Παραπομπές
----------

1. ↑  «How Cyclone Fani got its name» (στα αγγλικά). *Dhaka Tribune*. 2 May 2019.. Ανακτήθηκε στις 2 May 2019.
2. ↑  «Cyclone Fani May Intensify Further, Heads Towards Odisha Coast: 10 Points». NDTV. 30 Απριλίου 2019. Ανακτήθηκε στις 30 Απριλίου 2019.
3. ↑   (στα bn). BBC Bangla. 30 April 2019.. Ανακτήθηκε στις 2 May 2019.
4. ↑   ﻿Tropical Cyclone Formation Alert﻿ (Report). Naval Meteorology and Oceanography Command. 26 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
5. ↑   ﻿TC Advisory 1﻿ (Report). 27 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
6. ↑   ﻿Tropical Cyclone 01B Warning 001﻿ (Report). Naval Meteorology and Oceanography Command. 27 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
7. ↑   ﻿TC Advisory 2﻿ (Report). 27 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
8. ↑   ﻿TC Advisory 4﻿ (Report). 28 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
9. ↑   ﻿TC Advisory 11﻿ (Report). 29 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
10. ↑   ﻿Tropical Cyclone 01B (Fani) Warning 012﻿ (Report). Naval Meteorology and Oceanography Command. 29 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
11. ↑   ﻿TC Advisory 13﻿ (Report). 30 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
12. ↑   ﻿Tropical Cyclone 01B (Fani) Warning 015﻿ (Report). Naval Meteorology and Oceanography Command. 30 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
13. ↑   ﻿TC Advisory 15﻿ (Report). 30 April 2019. Αρχειοθετήθηκε από το πρωτότυπο στις 30 April 2019.. Ανακτήθηκε στις 30 April 2019.
14. ↑  «Tropical Cyclone 01B (Fani) Warning 016». *Joint Typhoon Warning Center*. Naval Meteorology and Oceanoraphy Command. 30 Απριλίου 2019. Αρχειοθετήθηκε από το πρωτότυπο στις 30 Απριλίου 2019. Ανακτήθηκε στις 30 Απριλίου 2019.
15. ↑  «Tropical Cyclone 01B (Fani) Warning 022». *Joint Typhoon Warning Center*. 2 Μαΐου 2019. Αρχειοθετήθηκε από το πρωτότυπο στις 2 Μαΐου 2019. Ανακτήθηκε στις 2 Μαΐου 2019.
16. ↑  «Tropical Cyclone 01B (Fani) Warning 023». *Joint Typhoon Warning Center*. 2 Μαΐου 2019. Αρχειοθετήθηκε από το πρωτότυπο στις 2 Μαΐου 2019. Ανακτήθηκε στις 2 Μαΐου 2019.
17. ↑  «Cyclone Fani to Make Landfall Near Puri Today, Odisha Moves 11 Lakh People to Safety». CNN-News18. 3 May 2019.. Ανακτήθηκε στις 3 May 2019.
18. ↑  «Cyclone Fani: Naval ships, aircraft on standby». *The Hindu*. 30 April 2019.. Ανακτήθηκε στις 30 April 2019.
19. ↑  «Cyclone Fani churns toward India, prompting evacuation of almost 1 million». AFP. CBS News. 3 May 2019.. Ανακτήθηκε στις 3 April 2019.
20. ↑  Wright, Pam (2 Μαΐου 2019). «Tropical Cyclone Fani Nears India as Country Works to Evacuate Hundreds of Thousands». *The Weather Channel*. Ανακτήθηκε στις 2 Μαΐου 2019.
21. ↑  Pydynowski, Kristina· Leister, Eric (30 Απριλίου 2019). «India: Heat wave continues as Fani threatens eastern areas with flooding, damaging wind». *AccuWeather*. Αρχειοθετήθηκε από το πρωτότυπο στις 1 Μαΐου 2019. Ανακτήθηκε στις 30 Απριλίου 2019.
22. ↑  «Bangladesh prepares for Fani as cyclonic storm draws near». *Dhaka Tribune*. 1 Μαΐου 2019. Ανακτήθηκε στις 1 Μαΐου 2019.
23. ↑  Nair, Arun; Varma, Shylaja; Dey, Stela (3 May 2019). «Cyclone Fani Live Updates: Cyclone Fani Kills 3, Submerges Villages In Puri; Kolkata Airport To Be Shut». NDTV.. Ανακτήθηκε στις 3 May 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κυκλώνας Φάνι** |

* India Meteorological Department
* 01B.FANI[*νεκρός σύνδεσμος*] from the U.S. Naval Research Laboratory